）贡生，与邹守益、欧阳德、王畿相交莫逆，独窥程颐、朱熹之奥，得其精微，着《启蒙》、《规条》二书，开示后学，蔚为儒宗。由明经授湖口县训导，尝主持白鹿洞书院，集诸生进之曰：务求实得，毋事空言。倡学四十余年，门人私録其训解为一集，安国见而自署曰：学觉窥斑。升国子监学録，出知东平州，力行所志，民俗丕变。寻请休得归，复主持志学书院，督学耿定向、知府罗汝芳请为多士师，学者向之，称之为受轩先生。万历间与修《南畿志》，当事推宣城贡安国及梅鼎祚，并不愧古良史。